Tatry mountain resorts

Tatry mountain resorts, a.s. je prevádzkovateľom horských stredísk a turistických služieb pôsobiaci na Slovensku, Česku, Poľsku a v Rakúsku. Centrála sídli v Demänovskej doline v Nízkych Tatrách na Slovensku.

Dejiny 
Do roku 2009 firma pôsobila len v Nízkych Tatrách pod názvom JASNÁ Nízke Tatry, a.s. Jasná je najväčším slovenským lyžiarskym strediskom.

Vo februári 2018 firma znovu predstavila plán prepojenia Skalnatého plesa a Hrebienku lanovou dráhou. Lanovka má zredukovať počet nutných prejazdov medzi Tatranskou Lomnicou Smokovcami o viac než 1000 áut denne. Zabezpečiť by mala tiež rovnomernejšie využitie ubytovacích kapacít a atrakcií. Lanovka s tromi podperami by mala stáť 25 až 27 miliónov eur. Výstavba by sa však mala uskutočniť v národnom parku s piatym stupňom ochrany. Juraj Lukáč z Leso-ochranárskeho zoskupenia VLK upozornil aj na chýbajúci zonačný dokument, ktorý by stanovil kde sa v Tatrách môže a kde nemôže stavať.

Referencie

Externé odkazy 
 Oficiálna stránka

Podniky na Slovensku